**ADATKEZELÉSI TÁJÉKOZTATÓ AZ ÉLMÉNYFOGLALKOZÁSOKHOZ**

1. **Általános rendelkezések:** A Heves Vármegyei Szakképzési Centrum az általa szervezett nyári élményfoglalkozásokra jelentkező, illetve résztvevő gyermekekkel, valamint szüleikel, gondviselőikkel, törvényes képviselőikkel (együttesen: „Törvényes Képviselő”) kapcsolatban a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) szóló Európai Parlament és a Tanács 2016. április 27-ei (EU) 2016/679 rendeletének (a továbbiakban: GDPR) 4. cikk 1. pontja szerint „személyes adatnak” minősülő információkat kezel. A jelen tájékoztató („Adatkezelési tájékoztató”) ezeknek a személyes adatoknak a kezeléséről, valamint az adatvédelmi és adatkezelési elvekről ad tájékoztatást. Az Adatkezelési Tájékoztatóban a résztvevők és a Törvényes képviselőik együttesen: „érintettek”.
2. **Adatkezelő megnevezése:** Heves Vármegyei Szakképzési Centrum.

**Adatkezelő képviselője:** Milibákné Veres Erika főigazgató, Hegyi István kancellár

1. **Adatkezelő elérhetőségei**

Címe: 3300 Eger, Kertész utca 128.

Telefonos elérhetősége: 06-20/777-3491

Elektronikus elérhetősége: hmszc@hmszc.hu

1. **Adatvédelmi tisztviselő neve:** Szőke Csilla

Adatvédelmi tisztviselő elérhetősége: szoke.csilla@hmszc.hu

Az adatkezelő a személyes adatok kezelésére vonatkozó jogi előírások teljesítésének és az érintettek jogai érvényesülésének elősegítése érdekében adatvédelmi tisztviselőt alkalmaz. Az adatvédelmi tisztviselő jogviszonyának fennállása alatt és annak megszűnését követően is titokként megőrzi a tevékenységével, annak ellátásával kapcsolatban tudomására jutott személyes adatot, minősített adatot, illetve törvény által védett titoknak és hivatás gyakorlásához kötött titoknak minősülő adatot, valamint minden olyan adatot, tényt vagy körülményt, amelyet az őt alkalmazó adatkezelő vagy adatfeldolgozó nem köteles törvény előírásai szerint a nyilvánosság számára hozzáférhetővé tenni.

**5. Adatkezelés célja, jogalapja, adatok köre, adatmegőrzési idő, hozzáférési jogok**

A személyes adatok különleges kategóriáinak, úgymint az élményfoglalkozáson résztvevő gyermek egyes egészségügyi adatainak (a gyermek megfelelő egészségügyi állapotának igazolására szolgáló nyilatkozat adatai, továbbá ételérzékenység/gyógyszerérzékenység/allergia adatok) kezelésére *a tanuló ifjúság üdülésének és táborozásának egészségügyi feltételeiről szóló 12/1991. (V. 18.) NM rendelet 2. melléklet alapján* kerül sor.

Az adatok rendelkezésre bocsátása az erre a célra rendszeresített formanyomtatvány kitöltésével valósul meg, a személyes adatok kezeléséhez történő hozzájárulás az adatvédelmi tájékoztatóban megismertek szerint hozzájáruló nyilatkozat aláírásával teljesül.

A gyermekek személyes adatai különös védelmet érdemelnek, mivel ők kevésbé lehetnek tisztában a személyes adatok kezelésével összefüggő kockázatokkal, következményeivel és az ahhoz kapcsolódó garanciákkal és jogosultságokkal.

A 18. életévét be nem töltött gyermek esetén, a gyermekek személyes adatainak kezelése csak akkor és olyan mértékben jogszerű, ha a hozzájárulást a gyermek feletti szülői felügyeletet gyakorló adta meg, illetve engedélyezte.

A táblázatban megjelölt adatkezelési jogalapokon túl a foglalkozás során előfordulhat, hogy adatkezelésre az alábbi okból van szükség: személyes adatok kezelésére az érintett vagy egy másik természetes személy létfontosságú érdekeinek védelme miatt szükséges (GDPR 6. cikk (1) d))

A kezelt adatok köre, az adatkezelési célok, valamint az adatkezelés időtartama és az adatokhoz való hozzáférésre jogosultak köre az alábbi táblázatban kerülnek bemutatásra.

|  |  |  |  |
| --- | --- | --- | --- |
| **Az adatkezelés****célja** | **Az adatkezelés jogalapja** | **Az adatok köre** | **Adatmegőrzési idő, hozzáférési jogok** |
| Jelentkeztetés a nyári élményfoglalkozásokra  | **Egészségügyi adatok** **tekintetében:** - GDPR 9. cikk (2) a) (az érintett kifejezett hozzájárulását adta az említett személyes adatok egy vagy több konkrét célból történő kezeléséhez), - 12/1991. (V. 18.) NM rendelet 2. melléklet alapján egészségügyi adatok.**Egyéb személyes adatok** **tekintetében:** GDPR 6. cikk (1) a) (az érintett önkéntes hozzájárulása). | **A résztvevő személyi azonosító adatai:** a foglalkozás időpontja, vezetéknév, keresztnév, TAJ szám, EU TAJ szám, születési hely, idő, anyja neve.**A résztvevő elérhetőségei és kapcsolattartási adatai:** család email címe/postai értesítést kér, lakcím: ország, irányítószám, város, cím, otthoni telefon, mobiltelefonszám, Résztvevő/anya/apa/egyéb (névvel) **A résztvevő egészségügyi adatai:** A résztvevő speciális étrendjére (ételallergia), gyógyszerérzékeny-ségre, egyéb esetleges betegségére vonatkozó adatok A nyilatkozatot kiállító törvényes képviselő neve, aláírása, lakcíme, telefonos elérhetősége A nyilatkozat kiállításának dátuma | **Adatmegőrzési idő:** Az érintett hozzájárulása visszavonásának hiányában a jelentkezést, illetve az adott foglalkozást követő 5 év. **Hozzáférésre jogosult a Szakképzési Centrum szervezetén belül:** a foglalkozásra való jelentkezésével kapcsolatos feladatokat ellátó személyek. A kapcsolódó adatok tárolása jelszóval védett mappában történik. |
| A résztvevő utaztatásával kapcsolatos adatok nyilvántartása  | **Személyes adatok tekintetében:** GDPR 6. cikk (1) a) (az érintett önkéntes hozzájárulása).   | **Nyilatkozat az odautazáshoz és elutazáshoz**: a résztvevő neve, születési ideje, helye, hozzátartozó neve, születési helye, ideje, személyi igazolvány száma, aláírása, dátum, ha nem a Törvényes Képviselő /hozzátartozó adja át / veszi át a résztvevőt, abban az esetben fel kell jegyezni a nevét, személyi igazolvány számát, lakcímét, telefonszámát | **Adatmegőrzési idő:** Az érintett hozzájárulása visszavonásának hiányában a jelentkezést, illetve az adott táborozást követő 5 év.  **Hozzáférésre jogosult a Szakképzési Centrum szervezetén belül:** a foglalkozásra való jelentkezésével kapcsolatos feladatokat ellátó személyek. A kapcsolódó adatok tárolása jelszóval védett mappában történik. |
| Videó, fénykép, interjú és egyéb médiaanyag készítése a táborral kapcsolatban  A felvételek elkészítésének célja a rendezvény megörökítése.   | **Személyes adatok tekintetében:** GDPR 6. cikk (1) a) (az érintett önkéntes hozzájárulása).   | **Nyilatkozat videó, fénykép, interjú médiaanyag készítéséhez és felhasználásához:** Az Adatkezelő a foglalkozásról fotó-, és videófelvételeket készít, melyeket az Adatkezelő weboldalán, közösségi médiaoldalain publikál. A résztvevő kifejezetten hozzájárul a róla készült képek és videófelvételek fenti médiumokon az eseményt követően a publikáláshoz.  | **Adatmegőrzési idő:** az érintett kérése esetén a média anyag bármikor törölhető. A visszavonás joga a nyilvánosság számára már közzétett média anyagok esetén teljes körűen csak ezen anyagok megjelenéséig gyakorolható.  **Hozzáférésre jogosult a Szakképzési Centrum szervezetén belül:** a foglalkozásra való jelentkezésével kapcsolatos feladatokat ellátó személyek. A kapcsolódó adatok tárolása jelszóval védett mappában történik. Harmadik személyek egy weboldalról vagy közösségi oldalról mentést és/vagy másolatot készíthetnek, amelyet az adatkezelő nem tud ellenőrizni.  |

1. **Személyes adatok továbbításra kerülnek:** nem
2. **Személyes adatok továbbításának címzettje:** nem releváns
3. **Továbbított személyes adatok köre:** nem releváns
4. **Továbbítás célja:** nem releváns
5. **Kezelt személyes adatok gyűjtésének forrása:** gyermek feletti szülői felügyeletet gyakorló szülő, személy.
6. **Felmerül harmadik országba vagy nemzetközi szervezethez történő adattovábbítás ténye:** nem merül fel.
7. **Személyes adatkezelés esetén az érintettet megillető jogok:**

**a) A hozzáféréshez való jog**

Az érintett jogosult arra, hogy a megadott elérhetőségeken keresztül az adatkezelőtől tájékoztatást kérjen arra vonatkozóan, hogy személyes adatainak kezelése folyamatban van e, és ha igen, jogosult arra, hogy megismerje azt, hogy

* milyen személyes adatait;
* milyen jogalapon;
* milyen adatkezelési cél miatt;
* mennyi ideig kezeli;
* az adatkezelő kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait;
* milyen forrásból származnak a személyes adatai;
* az adatkezelő alkalmaz-e automatizált döntéshozatalt, valamint annak logikáját, ideértve a profilalkotást is.

Az érintett erre irányuló kérelme esetén az adatkezelő első alkalommal díjmentesen bocsátja a rendelkezésére a személyes adatokat tartalmazó iratok másolatát, ezt követően adminisztratív költségeken alapuló, ésszerű mértékű díjat számíthat fel. Az adatkezelés jellegére tekintettel csak előzetes személyazonosítást követően adunk tájékoztatást a kezelt személyes adatok köréről.

**b) A helyesbítéshez való jog**

A helyesbítéshez való jog érvényesülése érdekében az adatkezelő, ha az általa kezelt személyes adatok pontatlanok, helytelenek vagy hiányosak, azokat - különösen az érintett kérelmére - haladéktalanul pontosítja vagy helyesbíti, illetve ha az az adatkezelés céljával összeegyeztethető, az érintett által rendelkezésére bocsátott további személyes adatokkal vagy az érintett által a kezelt személyes adatokhoz fűzött nyilatkozattal kiegészíti. Ez utóbbira nem köteles az adatkezelő amennyiben az adatok nem állnak rendelkezése, illetve rendelkezésre bocsátott személyes adatok valódisága kétséget kizáróan nem állapítható meg.

**c) A zároláshoz (adatkezelés korlátozásához) való jog**

Az érintett személy a megadott elérhetőségeken keresztül kérheti, hogy a személyes adatai kezelését az adatkezelő korlátozza (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával) amennyiben:

* vitatja a személyes adatai pontosságát (ebben az esetben az adatkezelő arra az időtartamra korlátozza az adatkezelést, amíg ellenőrzi a személyes adatok pontosságát);
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
* az érintett tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben).
	1. **A tiltakozáshoz való jog**

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak jogos érdeken alapuló kezelése ellen, vagy ha az adatkezelés közérdekű vagy az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, ideértve az említett jogalapokon alapuló profilalkotást is. Ebben az esetben az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

* 1. **A törléshez való jog**

Az érintett csak akkor élhet a törléshez való jogával, ha az adatkezelő közérdekű feladatainak végrehajtásához az adat nem szükséges. A levéltárba adandó iratok vonatkozásában az adatok törlése az iratok integritásának sérelme nélkül nem valósítható meg, ezért a törlési kérelem e vonatkozásban nem teljesíthető.

1. **Adatkezeléssel kapcsolatos jogérvényesítési lehetőségek:**

Személyes adatok kezelésével kapcsolatos panasz esetén az adatkezelő jogosult az eljárásra. A panasz kivizsgálását követően az adatkezelő tájékoztatja az érdekeltet a lefolytatott vizsgálat eredményéről és az általa megtett intézkedésekről, indokolatlan késedelem nélkül, de legkésőbb egy hónapon belül.

Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról az adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja az érintettet. Az érdekelt személyes adatainak megsértése esetén az adatvédelmi felügyeleti hatósághoz vagy bírósághoz fordulhat. Az adatvédelmi perek elbírálása a törvényszék hatáskörébe tartozik. A per az érintett lakóhelye vagy tartózkodási helye szerinti törvényszék előtt is megindítható. A bíróság az ügyben soron kívül jár el.

Az adatkezelési tájékoztatást, valamint fentebb felsorolt jogok gyakorlásával kapcsolatos kérelmekre adott választ ingyenesen biztosítjuk. Azonban amennyiben a kérelem egyértelműen megalapozatlan, vagy – különösen ismétlődő jellege miatt – túlzó, jogosultak vagyunk ésszerű díjat felszámítani, vagy megtagadni a kérelem alapján történő intézkedést.

1. **Felügyeleti hatósági feladatok ellátására kijelölt szerv:**

Nemzeti Adatvédelmi és Információszabadság Hatóság

Székhelye: 1055 Budapest, Falk Miksa utca 9-11.

Postacím: 1363 Budapest, Pf. 9.

E-mail címe: ugyfelszolgalat@naih.hu

Honlap: www.naih.hu

Jóváhagyva: Eger, 2024. június 5.